સારાંશ માટે દસ્તાવેજ: વૈજ્ઞાનિકોએ રજૂ કરેલ પેપરમાં ગરમ અને ભેજવાળા વાતાવરણમાં વાઇરસનો ફેલાવો ધીમો થાય છે, એવી વાત બહાર આવી. 

સંશોધનોનું પ્રાથમિક તારણ એવું છે કે એશિયાઈ દેશો જેવા કે ભારત, પાકિસ્તાન, બાંગ્લાદેશ જેમાં ઋતુપરિવર્તનને કારણે અત્યારે વાતાવરણ 18 ડિગ્રી સેલ્સિયસથી વધારે છે અને ભેજ સપ્રમાણમાં છે, તેને કારણે એશિયાઈ દેશોમાં કોરોના વાઇરસ એટલો ઝડપથી ફેલાયો નથી. 

યુ.એસ.માં MITના કાસિમ બુખારી સહિતના વૈજ્ઞાનિકોએ વિશ્વના વિવિધ ભાગોમાં COVID-19 ચેપની સંખ્યાના આંકડાઓનું મૂલ્યાંકન કર્યું હતું અને જેમાં તમામ વિસ્તારોના હવામાનનાં બે પરિમાણો તાપમાન અને ભેજ સાથે સરખાવ્યાં હતાં.  

એશિયન દેશોની સ્થિતિ

તેમના સંશોધન પ્રમાણે 90 ટકા કિસ્સામાં માર્ચ 22, 2020 પહેલાં જે વિસ્તારોનું તાપમાન 3થી 17 ડિગ્રી સેલ્સિયસ વચ્ચે હતું. આ વિસ્તારોમાં ભેજનું પ્રમાણ 4થી 9 ગ્રામ પ્રતિ ઘનમીટર રહેવા પામ્યું  હતું. 

તેમનાં તારણો મુજબ જે દેશનું સરેરાશ તાપમાન જાન્યુઆરી-ફેબ્રુઆરી અને માર્ચના પ્રથમ પખવાડિયામાં 18 ડિગ્રી કે તેથી વધુ અને ભેજનું પ્રમાણ 9 ગ્રામ પ્રતિ ઘન મીટર રહેવા પામ્યું હતું, તેવા દેશોમાં માત્ર 6 ટકા કેસો જ જોવા મળ્યા હતા. 

તેમના વિશ્લેષણના આધારે વૈજ્ઞાનિકો એ નોંધ્યું છે કે એશિયન દેશો કે જ્યાં ઋતુઓ પ્રમાણે વાતાવરણ બદલાય છે, ત્યાં હાલ ઉનાળાની ઋતુ શરૂ થઈ રહી હોવાથી આ દેશોમાં કોરોનાનું  ટ્રાન્સમિશન મંદ જોવા મળી શકે છે. 

આ દેશોમાં ચોમાસા દરમિયાન પણ તાપમાન પ્રમાણમાં ઉંચુ અને ભેજનું પ્રમાણ સામાન્ય રીતે 10 ગ્રામ/ઘન મીટરથી ઉપર હોય છે.

અમેરિકામાં પણ અલગ અલગ આબોહવા

અમેરિકામાં ઉત્તર અને દક્ષિણ અમેરિકાનાં વિવિધ રાજ્યોનો અભ્યાસ કરતાં અમેરિકાના ઉત્તર ભાગમાં કોરોનાનો ફેલાવો વધુ જોવા મળ્યો, જ્યારે દક્ષિણ અમેરિકામાં ટેક્સાસ, ન્યૂ મૅક્સિકો અને ઍરિઝોનામાં ફેલાવો મર્યાદિત રહેવા પામ્યો. 

કૅલિફોર્નિયામાં પણ રાજ્યના ઉત્તર ભાગમાં કોરોનાના કેસની સંખ્યા તેના દક્ષિણ ભાગ કરતાં લગભગ બમણી છે. ઑરેગોન અને લ્યુઇસિયાના એવા બે છેડા છે, જ્યાં તાપમાન અને ભેજને કારણે કારોનાનો ફેલાવા મુદ્દે વિપરીત વલણ જોવા મળ્યું હતું.  

એવી દલીલ કે ભારત, પાકિસ્તાન, ઇન્ડોનેશિયા અને આફ્રિકન દેશોમાં વસતીના પ્રમાણમાં કોરોના ટેસ્ટની સંખ્યા ઓછી છે, પરંતુ સંશોધનકારોએ જણાવ્યું હતું કે, સિંગાપોર, યુએઈ અને સાઉદી અરેબિયા જેવા એશિયાઈ દેશોએ કેટલાક પશ્ચિમી દેશો કરતાં સરેરાશ વધુ ટેસ્ટ કર્યા છે. 

આ સંદભે એમ કહી...\nદસ્તાવેજની સમાન ભાષામાં સારાંશ:
થોડા સમય અગાઉ અમેરિકની મૅસેચ્યૂસેટ્સ ઇન્સ્ટિટ્યૂટ ઑફ ટેકનૉલૉજી (એમ.આઈ.ટી.)ના વૈજ્ઞાનિકોએ વિશ્વના અનેક દેશોમાં કોરોનાનો ફેલાવો અને ત્યાંના તાપમાન અને હ્યુમિડિટી એટલે કે ભેજના આંકડા એકઠા કરી તેની કોરોના વાઇરસના ફેલાવા પર શું અસર થાય છે તેના ઉપર એક રિસર્ચ પેપર રજૂ કર્યું.